PATVIRTINTA

Lietuvos Respublikos švietimo ir mokslo

ministro 2017 m. balandžio 24 d.

įsakymu Nr. V-273

**XIX AMŽIAUS SOCIOKULTŪRINIS LAUKAS: VISUOMENĖS GRUPĖS, ASMENYBĖS, INSTITUCIJOS**

|  |
| --- |
|  **1. Programos vykdytojai -** Lietuvos istorijos institutas ( toliau - LII) ir Lietuvos kultūros tyrimų institutas ( toliau - LKTI).Norminiai etatai skirti programai **-** 5,56 (LII) ir 2,75 (LKTI). **2. Programos tikslas -** tirti „ilgojo XIX amžiaus“ Lietuvos visuomenės grupių ir jų atstovų sociokultūrinę veiklą bei kultūrinę reprezentaciją. |
|  **3. Programos uždaviniai:** 3.1. Tirti intelektinės bajorijos (dvarininkijos), save suvokusios kaip krašto istorinės ir kultūrinės atminties saugojimo ir jos tolesnio kultūrinio vystymo organizatorę, kultūrinę veiklą. Susitelkti į vadinamąją universitetinę bajoriją, XIX a. 4–7 dešimtmečiais ypatingą dėmesį skyrusią Lietuvos istorijos šaltinių kaupimui, o jų pagrindu – ir Lietuvos istorijos rašymui. Tirti XIX a. antrosios pusės Lietuvos bajorų sociokultūrinės atminties formas, paveldėtus vaizdinius apie luomo vertybes, išreikštas giminių genealogijose, dvarų istorijose ir egodokumentuose. Analizuoti dvarus kaip Lietuvos istorijos reliktų (senienų) kaupimo ir Lietuvos istorijos rašymo dirbtuves, luomo atminties vietą. Šiais aspektais bajorijos istorija nebuvo tyrinėta. Skirti dėmesį bajorų kilmės intelektualų kultūrinei veiklai ir miesto terpėje. 3.2. Tirti Seinų (Augustavo), Vilniaus ir Žemaičių (Telšių) vyskupijų dvasininkų intelektinę ir kultūrinę veiklą, Bažnyčios hierarchų ir kitų dvasininkų sociokultūrinę laikyseną, susitelkiant tiek į pačios grupės, tiek į atskirų asmenų patirtis. Sociokultūrinę laikyseną tirti per socialiniu ir kultūriniu požiūriu reprezentatyvių asmenų nuostatas ir jų formavimąsi dvasininkų rengimo ir Bažnyčios institucijose. Tirti kitų Užnemunės visuomenės grupių sociokultūrinę laikyseną ir jos specifines dominantes.  3.3. Nagrinėti vyraujančias teorines idėjas (pirmiausia romantizmo, pozityvizmo pažiūras) ir jų įtaką sociokultūrinėms praktikoms. Tirti miesto elitinę ir masinę kultūrą. Vaizdo cenzūros, ideologijų sklaidos, naujų pažinimo teorijų ir medijų aspektu aptarti viešus muziejus, privačias kolekcijas, parodas, spaudą. Analizuoti kultūros ir meno institucijas, dailės ugdymo įstaigas, jų pedagogines sistemas, socialinę mokytojų ir mokinių sudėtį, visuomenines ir estetines orientacijas, meninės produkcijos pobūdį. Išryškinti skirtingų luomų (bajorijos, miestiečių, dvasininkų), atskirų grupių (moterų, svetimšalių, atvykėlių iš Rusijos) vaidmenį. Identifikuoti ir apibūdinti asmenybes, padariusias įtaką XIX a. Lietuvos kultūros ir meno raidai. |
|  **4. Metodologinis tyrimų pagrindimas:**Šia programa inicijuojamas tarpdisciplininis tyrimas, apimantis mažai tirtas XIX amžiaus Lietuvos visuomenės sociokultūrinės istorijos problemas. Tyrimus atliks istorijos, filosofijos ir menotyros specialistai. Bus naudojami filosofinės hermeneutikos ir palyginamosios idėjų analizės metodai. Aptariant pagrindinius probleminius XIX a. Lietuvos dvarų bei miesto kultūros arealus, susijusius su istorinių vertybių, tradicijų, paveldo ir modernizacijos klausimais, bus remiamasi istorinės, socialinės ir kultūrinės atminties, socialinės istorijos, idėjų istorijos, postkolonializmo, diskurso teorijų prieiga. Be to, bus pasitelkiami tradiciniai metodai ir žanrai, pvz., kontekstinė biografinė analizė, istorinė rekonstrukcija. Tyrimai remsis rašytiniais ir ikonografiniais šaltiniais, egodokumentais, filosofiniais bei istoriografiniais tekstais. Ypatingas dėmesys bus skiriamas neskelbtų rankraščių ir vizualinių dokumentų paieškai bei publikavimui. |
|  **5. Tyrimų etapai ir jų charakteristika; detalus įgyvendinimo planas, kuriame numatomas skirtų lėšų preliminarus paskirstymas uždaviniams vykdyti**  5.1. Sprendžiant 3.1 papunktyje nurodytą uždavinį, bus atliekami tyrimai pagal šias temas: 5.1.1. Bajorų atmintis: luomo, giminės ir dvaro istorija privačiuose rinkiniuose (XIX a. antroji pusė – XX a. pr.) (Habil. dr. Bairašauskaitė, Tamara 1,0 etatas). Tyrimo objektas – dvarininkija, suvokusi visuomenės modernėjimo grėsmes bajorų luomui, pasirengusi išlaikyti šeimos, giminės ir luomo istorinę bei kultūrinę atmintį, saugoti luomo vertybes. Dėmesio centre – dvarininkai, kaupę šeimos archyvus, bajorai intelektualai, tyrinėję giminės istoriją ir genealogiją, dvarų istoriją, reflektavę luomo vertybes kaip elitinės kultūros dalį (Gorskiai, Römeriai, Veisenhofai ir kt.). Tyrimas apims XIX a. pradžią ir XX a. pirmuosius dešimtmečius tiek, kiek būtina analizuoti bajorijos genealoginį sąjūdį ir dvarų istorijos rašymą.  5.1.2. Intelektinių visuomenės grupių ir asmenybių veikla muzikos ir teatro sąjūdyje: reiškinio svarba miesto kultūros plėtrai (XIX a.–XX a. pr.) (Dr. Bakutytė Vida (2017-2018 m. 0, 25 etato)).Tyrimo objektas – bajorų kilmės intelektualų kultūrinė ir kūrybinė veikla (XIX a.), Šiame uždavinyje išskirtinę vietą užimtų vilniečio muziko, fotografo, poeto ir vertėjo F Łopatyńskio (apie 1835–1886) gyvenimas ir kūryba.  5.1.3. Dvaras kaip archyvas: bajorija ir Lietuvos istorijos tyrimai (XIX a. 4–7 d.) (Dr. Griškaitė Reda (1,0 etatas)). Tyrimo objektas – intelektinė bajorijos (dvarininkijos) dalis, save suvokusi kaip šio krašto istorinės ir kultūrinės atminties saugojimo ir jos tolesnio kultūrinio vystymo organizatorę, didelį dėmesį skyrusi Lietuvos istorijos šaltinių kaupimui, o jų pagrindu – Lietuvos istorijos rašymui. Taip tyrimo objektu taptų tie dvarai, kuriuose buvo sąmoningai kaupiami Lietuvos istorijai svarbūs dokumentai ir spaudiniai, kuriami lietuviškų senienų muziejai: Teodoro Narbuto (1784–1864) Šiauriai, Mykolo Balinskio (1784–1864) Jašiūnai ir Vladislovo Sirokomlės (tikr. Liudvikas Kondratavičius,1823–1862) Bareikiškės. Visi šie dvarai istoriografijoje yra žinomi kaip svarbios intelektinės to meto salos, tačiau kaip Lietuvos istorijos senienų kaupimo ir Lietuvos istorijos rašymo dirbtuvės iki šiol niekada nebuvo specialiai analizuoti.  5.1.4. Tyrimų įgyvendinimo planas: 2017 metais - rengiami straipsniai: apie bajorų genealoginio sąjūdžio pradžią, susijusią su bajorystės patikrinimu; apie genealogijos sąjūdį modernėjančioje visuomenėje. Dalis stambaus, studijos apimties, straipsnis apie F. Łopatyńskį.; apie Bareikiškų dvarininką Vladislovą Sirokomlę kaip krašto įistorinimu susirūpinusį senienų kolekcininką, kraštotyrininką ir Lietuvos istorijos populiarintoją. Lėšos: LII – 29,4 tūkst. Eur; LKTI – 2,4 tūkst. Eur.2018 metais - rengiami straipsniai: apie bajorus, dalyvavusius genealoginiame sąjūdyje; apie dvarų istorijos rašymą. baigiamas rengti straipsnis apie F. Łopatyńskį. Studijos apimties straipsnis apie istoriko ir visuomenės veikėjo Mykolo Balinskio Jašiūnų dvarą kaip unikalią Lietuvos istorijos rašymo erdvę (konkreti lituanistinės bibliotekos, istorinių rankraščių, ten saugotos mokslinės korespondencijos aptartis). Lėšos: LII – 29,4 tūkst. Eurų; LKTI – 2,4 tūkst. Eur.2019 metais- rengiamas straipsnis apie privačią korespondenciją kaip giminės istorijos šaltinį; rengiama publikacija apie Römerių dvarų istoriją (perrašas, vertimas, komentarai).Organizuos tarptautinę mokslinę konferenciją programos tematika (jos finansavimas iš programos, ar kitų lėšų nenumatytas). Rengiamas spaudai straipsnis apie Šiaurių dvaro savininko Teodoro Narbuto bibliotekos ir archyvo kolekciją (rekonstrukcijos bandymas). Atliekami monografijos apie Teodorą Narbutą ir Šiaurius kaip „dvarą archyvą“ parengiamieji darbai - rašys vieną skyrių. Lėšos: LII–29,4 tūkst. Eur.2020 metais – rengiami straipsniai: apie dvarus bajorų atsiminimuose, apie giminės archyvą Römerių dvaruose; apie Veisenhofų giminės archyvą; apie T. Narbuto mokslinę korespondenciją.Monografijos apie Teodorą Narbutą ir Šiaurius kaip „dvarą archyvą“ rengiami du skyriai.Lėšos: LII –29,4 tūkst. Eur. 2021 metais - rengiami straipsniai apie bajorų luomo vertybes kaip dvarų kultūros dėmenį; apie dvarus dvariškio (Balys Zubavičius) atsiminimuose. Baigiama rašyti monografija. Lėšos: LII–29,4 tūkst. Eur. 5.2. Sprendžiant 3.2 papunktyje nurodytą uždavinį, bus atliekami tyrimai pagal šias temas: 5.2.1. Tema Seinų (Augustavo) vyskupijos dvasininkų sociokultūrinės laikysenos XIX a. antroje pusėje–XX a. pradžioje (Dr. Katilius, Algimantas (0,5 etato)). Tyrimo objektas – modernybės iššūkiai Seinų vyskupijos dvasininkams, nuo parapijos vikarų iki hierarchų, dvasininkų intelektinis pasirengimas. Tyrimo centre bus aktyvūs dvasininkai, pasižymėję kultūrine, socialine ir politine veikla. Ši dvasininkų veikla epizodiškai tirta, tačiau nėra visumą apimančių tyrimų. Ypatingas dėmesys skiriamas kun. istoriko Jono Totoraičio (1872–1941) intelektinei ir kultūrinei veiklai. 5.2.2. Pranciškaus Ksavero Bogušo (1746–1820) intelektinė ir kultūrinė veikla XIX a. pirmaisiais dešimtmečiais (Habil.dr.Prašmantaitė Aldona (0,75 etato)), tyrimo objektas – Lietuvos Didžiosios Kunigaikštystės (toliau – LDK) politinės, kultūrinės ir intelektinės terpės išugdyto dvasininko intelektinės aspiracijos. Pagrindinis dėmesys skiriamas Gardino, Minsko ir Vilniaus gubernijų Vilniaus švietimo apygardos mokyklose 1803 m. P. K. Bogušo atliktos generalinės vizitacijos rankraščiui, saugomam VU bibliotekos rankraščių skyriuje (rankraščio formatas – 32,7x21, 110 lapų; rašyta smulkiu braižu abiejose lapo pusėse). Šį rankraštį prieš 50 metų ketino rengti publikacijai Meilė Lukšienė, išvertusi į lietuvių kalbą apie trečdalį mokyklų vizitacijos teksto (su kupiūromis ir be komentarų). M. Lukšienės vertimo rankraštį sauganti habil. dr. Ingė Lukšaitė maloniai sutiko, kad jis būtų panaudotas šiame tyrime. 5.2.3. Užnemunės sociokultūrinis savitumas (1783–1863) regiono atstovų raštijos paminkluose (Dr. Viliūnas Darius (0,75 etato)), tyrimo objektas – Marijampolės senojo vienuolyno dvasininkijos edukacinės iniciatyvos ir kultūrinė veiklos, Užnemunės smulkiųjų bajorų sociokultūrinė laikysena, šio regiono lietuviškos raštijos paminklų sisteminimas ir analizė. 5.2.4. Romos katalikų dvasininkų sociokultūrinės laikysenos XIX a. II pusės Lietuvoje (Dr. Žaltauskaitė Vilma (1,0 etatas)), tyrimo objektas – Žemaičių (Telšių) ir Vilniaus vyskupijų dvasininkų luomo asmenų socialinis tinklas, komunikacinės grupės. Siekiama identifikuoti luomo socialinį tinklą, analizuoti jo grupių sociokultūrinę laikyseną, išskirti luomui būdingus ir ypatingus laikysenos tipus.  5.2.5. Tyrimų įgyvendinimo planas:2017 metais – rengiami straipsniai: apie Seinų (Augustavo) vyskupijos dvasininkų pastoracinę, socialinę ir kultūrinę veiklą; apie Marijampolės marijonų vienuolyną kaip edukacijos ir kultūros centrą; straipsniai skirti tyrimo temos šaltinių analizei.Marijonų vienuolyno dokumentų vertimas šaltinių publikacijai. P. K. Bogušo mokyklų generalinės vizitacijos teksto dešifravimas, lyginimas su M. Lukšienės išverstu tekstu. Lėšos: LII – 25,92 tūkst. Eur; LKTI – 7, 2 tūkst. Eur.2018 metais – rengiami straipsniai: apie Seinų (Augustavo) vyskupijos hierarchus (vyskupus ir valdytojus); apie P. K. Bogušą M. Lukšienės tyrimuose; baigs dešifruoti mokyklų generalinės vizitacijos tekstą; apie Vilniaus vyskupijos dvasininkų socialinį tinklą ir komunikacines grupes.Baigiama rengti ir paskelbiama mokslinė šaltinio publikacija „Marijampolės vienuolyno kronika 1783–1834“; pradedama rengti mokslinė šaltinio publikacija apie Užnemunės pilietinę lietuvių poeziją. Lėšos: LII – 25,92 tūkst. Eur.; LKTI – 7,2 tūkst. Eur.2019 metais - rašomas studijos (biografijos) apie kun. istoriką Jona Totoraitį (1872–1941) skyrius ir studijos „Užnemunė prieš tautinį atgimimą ir jos užmirštieji veikėjai“ skyrius.Rengiami straipsniai - apie P. K. Bogušo veiklą Vilniaus vyskupijos katedros kapituloje; apie Žemaičių (Telšių) vyskupijos dvasininkų socialinį tinklą ir komunikacines grupes.Mokyklų generalinės vizitacijos teksto vertimas, komentarai. Parengta ir paskelbta mokslinė šaltinio publikacija apie Užnemunės pilietinę lietuvių poeziją. Lėšos: LII – 25,92 tūkst. Eur; LKTI – 7,2 tūkst. Eur.2020 metais – rašomi: studijos (biografijos) apie kun. istoriką Joną Totoraitį (1872–1941) skyrius ir studijos preliminariu pavadinimu „Dvasininkų sociokultūrinės laikysenos XIX a. II pusės Lietuvoje“ skyrius.Rengiami straipsniai - apie P. K. Bogušo veiklą Varšuvos Mokslo mylėtojų draugijoje; apie Užnemunės bajorų ir valstiečių laikyseną XIX a. pirmojoje pusėje. Likusios dalies mokyklų generalinės vizitacijos teksto vertimas ir komentarų rašymas. Lėšos: LII – 25,92 tūkst. Eur.; LKTI – 7,2 tūkst. Eur.2021 metais – Studijų parengimas spaudai. Įvadinio straipsnio, komentarų, šaltinio publikacijų parengimas spaudai. Lėšos: LII – 25,92 tūkst. Eur.; LKTI – 7,2 tūkst. Eur. 5.3. Sprendžiant 3.3 papunktyje nurodytą uždavinį, bus atliekami tyrimai pagal šias temas: 5.3.1. Intelektinių visuomenės grupių ir asmenybių veikla muzikos ir teatro sąjūdyje: reiškinio svarba miesto kultūros plėtrai (XIX a. – XX a. pr.) (Dr. Bakutytė Vida (2017-2018 m. 0,5 etato, 2019-2021 m. 0, 75 etato)), tyrimo objektas – asmenybė muzikinėje ir teatrinėje miesto kultūroje (XIX a. – XX a. pr.). Šiame uždavinyje atskiras dėmesys bus skirtas moters (aktorės, dainininkės, instrumentininkės-atlikėjos, teatro ir muzikos renginių recenzentės ir kt.) meninės (savi)raiškos ir jos recepcijos kaitai visuomenėje: pastaruoju atveju tyrimų objektu tampa ir profesinių aukštumų pasiekusiųjų kraštiečių, ir atvykusiųjų į Lietuvą Vakarų ir Rytų Europoje žinomų menininkių praktika.  5.3.2. Rusijos imperijos politika vizualiosios kultūros srityje: Lietuvos atvejis (XIX a. II pusė) (Dr. Mulevičiūtė Jolita (0,75 etato)), tyrimo objektas – vaizdai ir reginiai, kaip imperinės ideologijos sklaidos ir socialinių bei tautinių tapatumų formavimo priemonė. Tyrimas apims masiniam vartojimui skirtus vaizdus ir su jais susijusias praktikas: muziejus, parodas, iliustruotas paskaitas, vaizdinį ugdymą bendrojo lavinimo mokyklose ir kt. Analizuojant vaizdų gamybą, sklaidą ir recepciją, bus siekiama aptarti ne tik atitinkamus Rusijos imperijos politikos aspektus, bet ir Lietuvos visuomenės atsakus į carinės administracijos strategijas. 5.3.3. Lietuvos XIX a.–XX a. pradžios dailė ir meno institucijos, tyrimo objektas – dailininkų biografijos, gyvenimas ir kūryba, dailės pedagogai ir dailininkų rengimo institucijos (Dr. Širkaitė, Jolanta (0,25 etato)).  5.3.4. Romantizmo filosofijos idėjų sklaida XIX a. pirmosios pusės Lietuvoje Dr. Vabalaitė, Rūta Marija (0,25 etato). Tyrimo objektas – Jenos romantikų filosofijos transformacijos lietuviškojoje terpėje, dėmesį sutelkiant į jų kultūrinės ir nacionalinės savimonės ugdymo sampratas, su Lietuva susijusių autorių romantizmo, mesianizmo ir mistinės tradicijos idėjų specifines kompozicijas, romantinės krypties teorijų poveikį Lietuvos sociokultūriniam laukui. 5.3.5. Tyrimų įgyvendinimo planas:2017 metais – straipsnių rengimas - apie baronų Ernsto ir Jekaterinos von der Osten-Sackenų kultūrinę veiklą Vilniuje XIX a. antroje pusėje; apie vaizdžiojo ugdymo metodiką Rusijos imperijos ir Lietuvos mokyklose 1864−1915 m.; apie ankstyvąją Juozapo Goluchovskio (1797–1858) filosofiją.Monografijos „Moterys modernėjančio Vilniaus muzikinėje ir teatrinėje kultūroje“ (XIX–XX a. pr.)“ skyriaus rengimas. Pranešimą tarptautinei mokslinei konferencijai „Vilniaus piešimo mokykla. 1866–1915“; Mokslinės tarptautinės dailės parodos „Académie de Vilna arba Vilniaus piešimo mokykla“ katalogo rengimas; Tarptautinės mokslinės konferencijos organizavimas „Vilniaus piešimo mokykla 1866–1915“ (konferencijos organizavimo išlaidas finansuoja Lietuvos mokslo taryba). Lėšos: LKTI – 16,78 tūkst. Eur.2018 metais – straipsnių rengimas - iš straipsnių ciklo „Rusijos imperijos politika vizualiosios kultūros srityje: Lietuvos atvejis (XIX a. II pusė)“; apie Angelo Daugirdo (1776–1835) estetikos tyrimus.Monografijos rengimas. Medžiagos rinkimas ir „Vincentas Slendzinskis (1837–1909)“, skyriaus rašymas; Tarptautinės dailės parodos „Académie de Vilna (Виленская рисовальная школа)“ Baltarusijos Respublikos nacionaliniame dailės muziejuje rengimas. Lėšos: LKTI – 16,78 tūkst. Eur.2019 metais – straipsnių rengimas, studijos ir monografijos rašymas.Visi programos vykdytojai rengs pranešimus tarptautinei mokslinei konferencijai, kuri bus organizuota viešinti programoje atliktų tyrimų rezultatus. Lėšos: LKTI – 19,18 tūkst. Eur.2020 metais – rengiamas straipsnis, mokslinė šaltinio publikacija, liečianti vilniečio kompozitoriaus ir publicisto Wiktoro Każyńskio (1812–1867) biografijos faktus ir rašomas monografijos skyrius. Rengiami straipsniai - iš straipsnių ciklo „Rusijos imperijos politika vizualiosios kultūros srityje: Lietuvos atvejis (XIX a. II pusė)“; apie J. Goluchovskio požiūrį į tautinių filosofinių teorijų sklaidą. Rašomas studijos „Vincentas Slendzinskis (1837–1909)“ skyrių.LKTI – 19,18 tūkst. Eur.2021 metais – Baigiami rengti straipsniai, monografija ir studija.Lėšos: LKTI – 19,18 tūkst. Eur. |
|  **6. Numatomi rezultatai:**Pasibaigus programai bus parengta ir paskelbta (išskyrus įteiktus paskutiniais programos vykdymo metais) 33 straipsniai nacionaliniuose recenzuojamuose leidiniuose, 7 straipsniai tarptautiniuose (užsienio) recenzuojamuose leidiniuose, 5 mokslinės šaltinių publikacijos.Bus parengti 4 studijų rankraščiai: A.Katilius „Kun. istorikas Jonas Totoraitis (1872–1941)“; J. Širkaitė „Vincentas Slendzinskis (1837–1909)“; D. Viliūnas „Užnemunė prieš tautinį atgimimą ir jos užmirštieji veikėjai“; V. Žaltauskaitė, „Dvasininkų sociokultūrinės laikysenos XIX a. II pusės Lietuvoje“.Bus parengti dviejų monografijų rankraščiai V. Bakutytė „Moterys modernėjančio Vilniaus muzikinėje ir teatrinėje kultūroje (XIX–XX a. pr.)“; R. Griškaitė „Intelektiniai Teodoro Narbuto pomėgiai: Šiauriai kaip Lietuvos istorijos rašymo dirbtuvės“.Įvykus tarptautinei konferencijai jos pranešimų pagrindu bus parengtas straipsnių rinkinys.  |
|  **7. Rezultatų sklaidos priemonės:**Pagrindinė sklaidos priemonė – tyrimų rezultatų skelbimas tęstiniuose ir vienkartiniuose recenzuojamuose mokslo leidiniuose, skiriant dėmesį sklaidos tarptautiniam aspektui, t.y. straipsnių skelbimui recenzuojamuose tarptautiniuose (užsienio) mokslo leidiniuose. Dalies tyrimų rezultatai bus paskelbti mokslinėse monografijose ir studijose, mokslinėse šaltinių publikacijose. Tyrimų rezultatai taip pat bus skelbiami konferencijų pranešimuose ir jų pagrindu parengtuose straipsniuose. Programos dalyviai tyrimų rezultatus skelbs mokslo populiarinimo straipsniuose, kultūros ir švietimo leidiniuose, visuomenei skirtuose lokaliniuose renginiuose, viešose paskaitose, LRT laidose, spaudoje, paskelbtų leidinių pristatymuose. Programos vykdytojai surengs tarptautines mokslines konferencijas: T. Bairašauskaitė – organizuos tarptautinę konferenciją projekto rezultatams viešinti; J. Širkaitė organizuos: tarptautinę mokslo konferencija „Vilniaus piešimo mokykla 1866–1915“. J. Širkaitė surengs dailės parodas/publikacijas „Académie de Vilna arba Vilniaus piešimo mokykla“ Nacionalinėje dailės galerijoje Vilniuje ir modifikuota „Académie de Vilna (Виленская рисовальная школа)“ Baltarusijos Respublikos nacionaliniame dailės muziejuje.  |

 **8. Preliminarus programos lėšų paskirstymas** (tūkst. Eurų):

8.1. **LIETUVOS ISTORIJOS INSTITUTAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Išlaidų pavadinimas | 2017 metais | 2018 metais | 2019 metais | 2020 metais | 2021 metais | Visai programai (suma) |
| 1.  | Programai skirti norminiai etatai, lėšos | 5,5653,3 | 5,5653,3 | 5,5653,3 | 5,5653,3 | 5,5653,3 | 266,5 |
| 2.  | Kitos lėšos planuojamos programai vykdyti (iš kitų, institutui skirtų valstybės biudžeto bazinio finansavimo lėšų)  |  2,0 |  2,0 |  2,0 |  2,0 |  2,0 |  10,0 |
|  | Iš viso | 55,3 | 55,3 | 55,3 | 55,3 | 55,3 | 276,5 |

8.2**. LIETUVOS KULTŪROS TYRIMŲ INSTITUTAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Išlaidų pavadinimas | 2017 metais | 2018 metais | 2019 metais | 2020 metais | 2021 metais | Visai programai (suma) |
| 1.  | Programai skirti norminiai etatai, lėšos | 2,75 26,37  | 2,75 26,37 | 2,75 26,37 | 2,75 26,37 | 2,75 26,37 | 2,75131,85 |
| 2.  | Kitos lėšos planuojamos programai vykdyti (iš kitų, institutui skirtų valstybės biudžeto bazinio finansavimo lėšų)  | 5,99 |  |  |  |  |  |
|  | Iš viso | 32,36 | 26,37 | 26,37 | 26,37 | 26,37 | 137,84 |
|  **9. Programos trukmė** 2017 - 2021 metai.  |
|  **10. Programos vadovas:** habil. dr. Tamara Bairašauskaitė, Lietuvos istorijos institutas, vyriaus. m. d.; Vilniaus universitetas, profesorė. Tel.: +370 650 88721; tamara.bairasauskaite@istorija.lt; tamara.bairasauskaite@if.vu.lt  |

\_\_\_\_\_\_\_\_\_\_\_\_\_\_\_\_\_\_\_\_\_\_